લાભ ભાવે અને બારમાં ભાવે ચંદ્રને મધ્યમ ગણ્યો છે, લાભ ભાવે શનિનું ઘર હોઈ અહી ચંદ્ર પીડિત રહે છે. લાભ ભાવે ચંદ્ર હોય તો તેના ઉપાય માટે અને ધનલાભ માટે ચાંદીમાં ચંદ્રનો મોતી છેલ્લી આંગળીએ ધારણ કરવો જોઈએ. બારમાં ભાવે ચંદ્ર માનસિક વ્યથાઓ અને બેકાબૂ મન આપે છે, જાતકને ઊંઘ આવે છે પણ ડર અને ખોટા વિચારોથી ત્રસ્ત રહેવું પડે છે. બારમે ચંદ્રવાળા જાતકોને જો જીવનની શરુઆતે દિશા ના મળે તો અભ્યાસકાળથી ચાલુ થયેલ તકલીફ આજીવન તેમનો પીછો કરે છે. આપણે સદી ગુજરાતી ભાષામાં જેને જીવનમાં ‘સેટ’ થવું કહીએ છીએ તે તેમના જીવનમાં જલદી આવતું નથી. અગિયારમે કે બારમે ચંદ્ર હોય તો જાતકે જીવનની શરૂઆતમાં જ પોતાના અભ્યાસની દિશા નક્કી કરી લેવી જોઈએ. બારમાં ચંદ્રની સ્થિતિમાં જાતકે દરેક વરસાદે, વરસાદનું પાણી એક વાસણમાં લઈને પોતાના અભ્યાસના સ્થળે કે કબાટમાં કાયમ મૂકી રાખવું. સાદો લાગતો આ ઉપાય ખૂબ કારગર છે તેવું અમારા જ્યોતિષમિત્રોએ નોંધ્યું છે.